Josip Runjanin - Wikipedija

# Josip Runjanin

### Izvor: Wikipedija

| Ovaj članak ili dio članka nije pokriven izvorima (literatura, web stranice itd.). Pomozi Wikipediji navođenjem odgovarajućih izvora.

Josip Runjanin (8. prosinca 1821., Vinkovci – 2. veljače 1878., Novi Sad), časnik Austro-Ugarske vojske i skladatelj Hrvatske himne. Po narodnosti je bio Srbin [nedostaje referenca].

## [uredi] Časnička služba

Školu je pohađao u Vinkovcima i Srijemskim Karlovcima, a nakon toga odlučio se za vojničko zvanje.

U siječnju 1848. postao je poručnikom druge, a u svibnju poručnikom prve klase, te u rujnu iste godine natporučnikom. U rujnu 1849. unaprijeđen je u čin kapetana druge klase, a kapetan prve klase postao je u travnju 1857. Deset godina kasnije dobiva čin majora, a 1871. unaprijeđen je u čin potpukovnika i umirovljen. Poznato je da je između 1848. i 1866. sudjelovao u četiri ratna pogoda u Italiji, te da se u svojoj 43-oj godini oženio kćerkom umirovljenog kapetana Tome Perakovića. Kao predstavnik Prve banske pukovnije ušao je 1865. u Hrvatski sabor. Nakon umirovljenja povukao se iz javnoga života.

## [uredi] Skladanje hrvatske himne

Runjanin je glazbenu izobrazbu stekao kod vojnoga kapelnika u Glini, a svirao je i glasovir. Tvorac je koračnice Rado Srbin ide u vojnike.

Kao carski kadet služio je u Glini gdje je često zalazio u društvo ilirskih rodoljuba koji su održavali književne skupove i čitali radove ilirskih pisaca. Ondje je Runjanin prvi put čuo Mihanovićevu pjesmu Horvatska domovina. Nije sasvim sigurno da li je Runjanin skladao njenu melodiju, ali jeste najvjerojatnije te se je i uvriježilo takvo mišljenje u drugoj polovici 19. stoljeća. Točna godina nastanka nije poznata, ali se obično uzima 1848. Pjesma je pod nazivom Hrvatska himna prvi puta pjevana prigodom otvorenja Hrvatsko-slavonske izložbe u Zagrebu 1891., kada nijedan od autora više nije bio živ.

Dobavljeno iz "http://hr.wikipedia.org../../../j/o/s/Josip_Runjanin_c01f.html"

Kategorije: Potreban izvor | Članci kojima nedostaje izvor | Hrvatski skladatelji

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Српски / Srpski